నా అనుభవమే దారి చూపింది..
- Aug 13, 2020 , 23:53:24
నా అనుభవమే దారి చూపింది..
'ఈ లోడు కరీంనగర్‌ల దించాలి.. ఎంత..' 'ఇంత అయితది సారూ!' 'మరీ అంతా..! ఇంకో మాట చెప్పు' 'మీకు తెల్వదా సారు.. రిటర్న్‌ ఎంప్టీ రావాలె గదా..'ఇప్పుడీ బేరాలు ఉండవిక. ఓ యువకుడి ఆలోచన గూడ్స్‌ రవాణాలో కొత్త శకానికి నాంది పలకబోతోంది. లోడ్‌తో వెళ్లి... అంతే లోడ్‌తో తిరిగొచ్చే మార్గం చూపుతోంది. ఫలితంగా విక్రయదారులకు రవాణా భారం తగ్గనుంది. వాహన యజమానులకు మరింత ఆదాయం లభించనుంది.
రాజన్న సిరిసిల్ల జిల్లా గంభీరావుపేట మండలం లింగన్నపేట వాసి భూసవేని బాలరాజు. చదివింది ఎంబీఏ. కంప్యూటర్‌ పరిజ్ఞానమూ ఉంది. గంభీరావుపేట ఐకేపీ కేంద్రంలో సీసీగా పనిచేస్తున్నాడు. టీహబ్‌ ప్రారంభోత్సవ సమయంలో మంత్రి కేటీఆర్‌ ప్రసంగం బాలరాజులో కొత్త ఉత్సాహాన్ని నింపింది. 'ఆలోచనలతో రండి.. ఆవిష్కరణలతో వెళ్లండి' అన్న మంత్రి మాటలు బాలరాజు మస్తిష్కాన్ని తొలిచేశాయి. తాను కూడా ఓ మంచి ఆలోచనతో ఏదైనా సమస్యకు పరిష్కారం కనుగొనాలని భావించాడు. అప్పుడు గూడ్స్‌ వాహనాలపై దృష్టి పెట్టాడు. గూడ్స్‌ వాహనాల రవాణా ఛార్జీలు తగ్గేలా 'ఆదా ట్రిప్‌' యాప్‌ను రూపొందించాడు. తన ఆలోచనకు సాఫ్ట్‌వేర్‌ ఇంజినీర్ల సహకారంతో తుది రూపునిచ్చాడు.
ఈ యాప్‌ సాయంతో ఒకే వాహనంలో ఒకరి వస్తువులు ఎగుమతి, మరొకరి వస్తువులు దిగుమతి చేసుకోవచ్చు. ఉదాహరణకు కరీంనగర్‌ నుంచి ఏవైనా వస్తువులను తీసుకొని గూడ్స్‌ వాహనం హైదరాబాద్‌కు వెళ్తోందనుకోండి.. వాహనం ఎప్పుడు హైదరాబాద్‌కు చేరుతుంది, తిరిగి ఎప్పుడు బయల్దేరుతుంది, వాహన సామర్థ్యం వివరాలన్నీ యాప్‌లో ఉంటాయి. దీంతో హైదరాబాద్‌ నుంచి సిద్దిపేటకు, కరీంనగర్‌, తదితర ప్రాంతాలకు గూడ్స్‌ వాహనం కావాలనుకున్న వినియోగదారులు ఆదా ట్రిప్‌ యాప్‌ సహకారంతో ఆ వాహనాన్ని బుక్‌ చేసుకునే వీలుంది. పైగా వాహనాల వినియోగాన్ని తగ్గించడంతో పాటు ఇంధనం వృధానూ అరికట్టవచ్చు. గూడ్స్‌ వాహనాలు రహదారులపై ఖాళీగా తిరగకూడదనేదే తన సంకల్పం అంటాడు బాలరాజు. త్వరలో మంత్రి కేటీఆర్‌ చేతుల మీదుగా యాప్‌ విడుదల చేయడానికి సిద్ధమవుతున్నాడు.
మా గ్రామానికి 50 కి.మీ దూరంలో ఉన్న పట్టణంలో టీవీ, కూలర్‌, కంప్యూటర్‌ టేబుల్‌ వివిధ వస్తువులు కొనుగోలు చేశాను. వాటిని మా ఇంటికి తీసుకపోవడానికి గూడ్స్‌ వాహనాన్ని అడిగితే ఎక్కువ కిరాయి చెప్పినట్టు అనిపించింది. మా ఊరు 50 కిలోమీటర్లు ఉంటే.. 100 కిలోమీటర్ల లెక్క అడిగాడు వాహనదారుడు. ఎందుకిలా అనడిగితే.. తిరిగి వచ్చేప్పుడు ఖాళీగా రావాలి కదా అన్నాడు. ఇంతలో మా ఊరి వైపు ఖాళీగా వెళ్తున్న వాహనం కనిపించింది. యజమానితో మాట్లాడి సగం కిరాయికే ఈ వస్తువులు ఇంటికి చేర్చగలిగాను. ఈ అనుభవమే ఆదా ట్రిప్‌ రూపకల్పనకు దారితీసింది. భూసవేని బాలరాజు. యాప్‌ రూపకర్త
naa anubhavame daari chuupindi..
- Aug 13, 2020 , 23:53:24
naa anubhavame daari chuupindi..
'ee lodu kareemnagarna dinchaali.. entha..' 'inta ayitadi saaruu!' 'mari antaa..! inko maata cheppu' 'meeku telvada saaru.. reterne empty ravale gadaa..'ippudi beralu undavika. oo yuvakudi aalochana goodky ravaanaalo kotta sakaniki naandi palakabotondi. lodetho velli... anthe lodetho tirigoche maargam chuuputoondi. phalitamgaa vikrayadaarulaku rawana bharam tagganundi. vaahana yajamaanulaku marinta aadaayam labhinchanundi.
rajanna sirisilla jilla gambheeraopeta mandalam lingannapeta vaasi bhusaveni balaraju. chadivindi mba. computerse parignaanamuu undi. gambheeraopeta ikepy kendramlo seeseegaa panichestunnadu. tehabe praarambhotsava samayamlo mantri ktr prasangam balarajulo kotta utsaahaanni nimpindi. 'aalochanalatho randi.. aavishkaranalatho vellandi' anna mantri maatalu balaraju mastishkaanni tolichesaayi. taanu kuudaa oo manchi aalochanatho edaina samasyaku parishkaaram kanugonaalani bhaavinchaadu. appudu goodky vaahanaalapai drushti pettaadu. goodky vahanala rawana chaarjeelu taggela 'aadaa trip' yapenu roopondinchaadu. tana aalochanaku saffeyverky injineerla sahakaaramtho tudi roopunichaadu.
ee yape saayamtho oke vaahanamlo okari vastuvulu egumati, marokari vastuvulu digumati chesukovachhu. udaaharanaku kareemnagarm nunchi evaina vastuvulanu teesukoni goodky vaahanam hyderabadenku veltondanukondi.. vaahanam eppudu hyderabadenku cherutundi, tirigi eppudu bayalderutundi, vaahana saamarthyam vivaraalannii yaplo untaayi. deentho hyderabade nunchi siddipetaku, kareemnagarm, taditara praantaalaku goodky vaahanam kavalanukunna viniyogadaarulu aadaa trip yape sahakaaramtho aa vaahanaanni buke chesukune veelundi. paiga vahanala viniyogaanni tagginchadamtho paatu indhanam vrudhaanuu arikattavachhu. goodky vaahanaalu rahadaarulapai khaaliigaa tiragakudadanede tana sankalpam antaadu balaraju. twaralo mantri ktr chetula meedugaa yape vidudala cheyadaaniki siddhamavutunnadu.
maa graamaaniki 50 ki.mee dooramlo unna pattanamlo tv, koolery, computerse table vividha vastuvulu konugolu cheshaanu. vaatini maa intiki teesukapovadaaniki goodky vaahanaanni adigithe ekkuva kirai cheppinattu anipinchindi. maa ooru 50 kilometerlu unte.. 100 kilometerla lekka adigaadu vahanadarudu. endukila anadigithe.. tirigi vacheppudu khaaliigaa ravali kada annadu. intalo maa oori vaipu khaaliigaa veltunna vaahanam kanipinchindi. yajamaanitho matladi sagam kirayike ee vastuvulu intiki cherchagaligaanu. ee anubhavame aadaa trip roopakalpanaku daariteesindi. bhusaveni balaraju. yape roopakarta